În ciuda controalelor anunțate de comisarii Gărzii de Mediu Prahova la rafinăriile din Ploiești și dinnapropierea orașului, în urma sesizărilor publicate de Observatorul Prahovean, oamenii acuză, în continuare că sunt „gazați” în propriile case.
Citește și: Controale la rafinăriile din Ploiești și împrejurimi în urma solicitării Observatorul Prahovean
De aproximativ o săptămână, mai ales în timpul nopții, aerul din Ploiești este irespirabil. În acest context, pe site-ul calitateaer.ro nu sunt afișate valorile aferente stațiilor de monitorizare din Ploiești.
După anunțul demarării controalelor la rafinării, APM Prahova a recunoscut că, în ultimele săptămână, s-au înregistrat „tendințe crescătoare ale valorilor înregistrate pentru indicatorii hidrogen sulfurat și benzen, în special în intervalul orar 19.00 – 09.00.
Citește mai multe detalii aici: Aer insuportabil la Ploiești. Tendințe crescătoare la hidrogen sulfurat și benzen
În noaptea de miercuri spre joi ploieștenii din mai multe cartiere ale orașului (centru, sud și vest) au acuzat, din nou, disconfort și faptul că sunt gazați în propriile case.
„Începand cu ora 23 din seara zilei de 29.05.2024, în Ploiești s-a simțit o poluare MASIVĂ cu produse petroliere, miros de câteva ori mai puternic decât în alte zile/nopți.
Poluarea a continuat TOATĂ noaptea, nu a mai fost punctuală, la anumite ore. Inclusiv la ora 05 a zilei de 30.05.2024, nu se putea să stai în casă, din cauza MIROSULUI irespirabil!!!
Miros PUTERNIC de mercaptan/SULF/aromatice. Nu am putut să dorm din cauza mirosului PUTERNIC.
Locuiesc în Centru, strada Ion Maiorescu. Ne-au „GAZAT” ca la Auchwitz, toata noaptea….
Organele de Mediu/Politie nu au simțit nimic??? Să fie emisă o ALERTĂ de urgență?? MURIM ÎN CASE!!!! Plus inhalam ZILNIC acesti produși petrolieri, care se acumuleaza în organism zi de zi.
De 1 saptamana, nu este zi/noapte, în care să nu fie POLUARE!!! Nu stiu ce se întâmplă: mai erau scăpări de GAZE, dar nu așa de des și NU așa de MARI!!!
Scrieți ca sunt „controale” la Rafinării…. Acesta este REZULTATUL ??? Bine că plantăm cinci pomi și mergem cu mașini electrice sau cu motoare de 1000 cmc, iar o RAFINĂRIE (nu știu care), ÎȘI BATE JOC de un oraș întreg!!!!
Ar trebui, cel puțin, SĂ FIE ÎNCHISĂ DEFINITIV aceasta Rafinărie. Și amendată cu amendă MAXIMĂ (1 miliard lei vechi) pentu fiecare secundă în care a POLUAT MASIV!!
S-a mai simțit poluarea și în alte seri/nopți (doar după orele de Program ale Organelor de Stat), dar noaptea asta au EXAGERAT!!!” este mesajul disperat primit pe adresa redacției de la un cititor.
„Astăzi 30 Mai 2024 în zona Sud, în Centru, în zona Cina, probabil și în alte zone ale orașului nu poți respira de mirosul persistent de produs petrolier. Agenția de Mediu, primarul și alții care trebuie să ia măsuri nu fac nimic. Noi o să murim gazați ca în lagărele de concentrare”, este un alt mesaj primit pe adresa redacției.
„Noaptea ca hoții. În Vest nu se poate respira, miroase groaznic a gaze” susține un alt ploieștean.